સેન્ટ લૂસિયાઃ ટીમ ઇન્ડિયાએ ડેરેન સેમી આંતરરાષ્ટ્રીય ક્રિકેટ સ્ટેડિયમમાં વેસ્ટ ઇન્ડીઝ સામે ચાલી રહેલી ત્રીજી ટેસ્ટ મેચના ગઈ કાલે ચોથા દિવસની રમત પૂરી થઈ ત્યાં સુધીમાં ત્રણ વિકેટે ૧૫૭ રન બનાવી લઈને કુલ ૨૮૫ રનની સરસાઈ હાંસલ કરી લીધી છે. ભારતે પહેલા દાવમાં ૩૫૩ રન બનાવ્યા હતા. ગઈ કાલે ભુવનેશ્વરકુમાર (૩૩ રનમાં પાંચ વિકેટ)ની કાતિલ બોલિંગ સામે વેસ્ટ ઇન્ડીઝની ટીમનો વાવટો માત્ર ૨૨૫ રનમાં જ સમેટાઈ જતાં ભારતને ૧૨૮ રનની મહત્ત્વપૂર્ણ સરસાઈ મળી હતી.